Document ID: 32007R0131

REGULAMENTUL (CE) NR. 131/2007 AL COMISIEI
din 13 februarie 2007
de modificare a Regulamentului (CE) nr. 990/2006 în ceea ce privește cantitățile care fac obiectul unor invitații permanente de participare la licitație pentru exportul grâului comun și al orzului, deținute de agențiile de intervenție din anumite state membre
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 1784/2003 al Consiliului din 29 septembrie 2003 privind organizarea comună a piețelor în sectorul cerealelor (1), în special articolul 6,
întrucât:
(1)
Regulamentul (CE) nr. 990/2006 al Comisiei (2) a lansat invitații permanente la licitație pentru exportul cerealelor păstrate de agențiile de intervenție din statele membre.
(2)
Pentru anumite cereale care fac obiectul licitațiilor, agenții economici nu au mai depus oferte de mai multe săptămâni, cu excepția ofertelor recente pentru cantități mici, în special din cauza condițiilor de revânzare mai favorabile de pe piața internă în conformitate cu Regulamentul (CE) nr. 1483/2006 din 6 octombrie 2006 privind deschiderea unor invitații permanente de participare la licitație pentru revânzarea pe piața comunitară a cerealelor deținute de agențiile de intervenție ale statelor membre (3). Revânzarea pe piața internă a crescut considerabil în cursul perioadei menționate anterior.
(3)
Având în vedere această situație și pentru a face disponibile pentru revânzarea pe piața internă cantitățile de grâu comun și de orz blocate în prezent din cauza invitațiilor permanente de participare la licitație în conformitate cu Regulamentul (CE) nr. 990/2006, trebuie reduse cantitățile care fac obiectul licitațiilor menționate anterior, cu 968 tone pentru Republica Cehă, cu 199 946 tone pentru Ungaria și cu 91 de tone pentru Slovacia, pentru grâul comun și cu 342 tone pentru Lituania, cu 19 011 tone pentru Ungaria și cu 356 tone pentru Polonia, pentru orz.
(4)
Regulamentul (CE) nr. 990/2006 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului de gestionare a cerealelor,
ADOPTĂ PREZENTUL REGULAMENT:
Articolul 1
Anexa I la Regulamentul (CE) nr. 990/2006 se înlocuiește cu textul din anexa la prezentul regulament.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 13 februarie 2007.

Labels: 3
17
18